text: Masser af hushandler bliver aldrig til noget
  11 februar 2015 kl. 09.19
  På trods af rekordlave renter så er der fortsat rigtig mange hushandler i vores region, der bliver opgivet.
  Allerværst ser det ud på Fanø, der kommer ind på en kedelig næstsidste plads på en opgørelse over opgivne hussalg, som boligsiden Boliga har lavet.
  Her bliver hele 41 procent af de huse, der bliver sat til salg, taget af markedet uden en underskreven købsaftale.
  Også kommunerne Tønder og Haderslev ligger i den kedelige ende af listen. I Tønder bliver 38 procent af alle hushandler opgivet, mens det i Haderslev er 33 procent.
  Fredericia er den kommune, der klarer sig bedst i regionen. Her er det kun 18 procent af de huse, der bliver sat til salg, der ikke bliver solgt, efter de har været sat til salg hos en ejendomsmægler.
  Se en liste over samtlige kommuner her.
  Hushandler der bliver droppet
  